ടി20 ലോകകപ്പ് 2021 കിരീട രാജാക്കന്മാര് ഇന്നിറങ്ങുന്നു ഫൈനലിന് പകരം വീട്ടാന് ഇംഗ്ലണ്ടും ദുബായ് : ടി20 ലോകകപ്പില് സൂപ്പര് 12ലെ രണ്ടാം മത്സരത്തില് നിലവിലെ ചാമ്ബ്യന്മാരായ വെസ്റ്റിന്ഡീസ് നിലവിലെ റണ്ണേഴ്സ് അപ്പ് ആയ ഇംഗ്ലണ്ടുമായി ഏറ്റുമുട്ടും. ദുബായ് അന്താരാഷ്ട്ര ക്രിക്കറ്റ് സ്റ്റേഡിയത്തില് ഇന്ത്യന് സമയം വൈകിട്ട് 7.30ന് ആണ് മത്സരം. 2016 ഫൈനലിലേറ്റ തോല്വിക്ക് പകരം വീട്ടാനാണ് ഇംഗ്ലണ്ട് ഒരുങ്ങുന്നത്. വെസ്റ്റിന്ഡീസ് നിര ബാറ്റര്മാരെ കൊണ്ട് സമ്ബന്നമാണ്. കീറണ് പൊള്ളാര്ഡ് നായകനാകുന്ന ടീമില് ഓപ്പണര്മാരായി എവിന് ലൂവിസും ലെന്ഡല് സിമ്മണ്സും ആണുള്ളത്. മൂന്നാമനായി ക്രിസ് ഗെയ്ലും പിന്നീട് റോസ്റ്റണ് ചേസ്, ഷിംറോണ് ഹെറ്റ്മെയര്, നിക്കോളാസ് പൂരന്, കീറണ് പൊള്ളാര്ഡ്, ആന്ദ്രേ റസ്സല് തുടങ്ങിയ വമ്ബന് മധ്യനിരയായാണുള്ളത്. ബൗളിങ്ങില് ഡ്വെയ്ന് ബ്രാവോ, ഹെയ്ഡന് വാല്ഷ്, ഒബെഡ് മക്കോയ് എന്നിവര് മികച്ച ഫോമിലാണ്. ഇംഗ്ലണ്ടിന്റെ ബാറ്റിങ്ങ് നിരയിലും മികച്ച താരങ്ങളാണ് അണിനിരക്കുന്നത്. ജേസണ് റോയ്, ജോസ് ബട്ലര് എന്നിവരുടെ ഓപ്പണിങ്ങും മൊയിന് അലി, ജോണി ബെയര്സ്റ്റോ, ഓയിന് മോര്ഗന്, ലിയാം ലിവിങ്സ്റ്റണും മധ്യ നിരയിലെ മികച്ച താരങ്ങളാണ്. ക്രിസ് വോക്സ്, ഡേവിഡ് വില്ലി, ക്രിസ് ജോര്ദാന്, മാര്ക് വുഡ്, ആദില് റഷീദ് എന്നിവരാണ് ഇംഗ്ലണ്ടിന്റെ ബൗളര്മാര്. മോര്ഗന് കഴിഞ്ഞ കുറച്ചു കാലങ്ങളായി മോശം പ്രകടനമാണ് കാഴ്ചവെക്കുന്നത്. ഐ.പി.എല്ലില് കൊല്ക്കത്ത നൈറ്റ് റൈഡേഴ്സ് നായകനായ മോര്ഗന് ബാറ്റിങ്ങില് സമ്ബൂര്ണ പരാജയമായിരുന്നു. Tags